Caminades saludables +60 (tot el dia).- Fonts i baumes del Lluçanès
2025-03-27
Fonts i baumes del Lluçanès (LLUÇANÈS)
Excursió pels voltants de Prats de Lluçanès. Visitarem les ermites de Sant Sebastià i SAnt Andreu de Llanars, la cadira d’en Galzeran i el roc de la Bruixa Napa
Distància: 8,50 km >> Desnivell: 160 m
Sortida de tot el dia en autocar. Cal portar esmorzar. Dinar optatiu a restaurant o es pot portar carmanyola.

Mou-te, fes salut.- ‘Cuídate’ (xerrada) - Casal Pere Quart
2025-03-27 19:00 - 20:30 (Europe/Madrid)
A càrrec de Concha León Pizarro, psicooncòloga
Com la meditació pot ajudar en l’acceptació de la malaltia i generar un creixement personal davant les adversitats.

Xerrada en el marc de Mou-te, fes salut, caminada solidària que tindrà lloc el 6 d’abril, commemorant el Dia Mundial de l’Activitat Física.
A les 19 h a l’auditori del Casal Pere Quart (Rambla, 69)

Consulta tota la informació

Marxa Nòrdica i Muntanya.- Montserrat
2025-03-29
CIRCULAR PER LES REGIONS D’AGULLES I FRARES ENCANTATS (MONTSERRAT)
Sortida conjunta de les seccions de Muntanya i Marxa Nòrdica, amb dos propostes de recorregut que comparteixen bona part del traçat. Es tracta de recorreguts circulars amb sortida des de l’aparcament de Can Maçana. Sortida molt interessant, amb dos nivells de dificultat i per tant oberta a tothom, realitzant els recorreguts més clàssics de la regió d’Agulles i Frares.
Recorregut curt: Distància: 6,82 km >> Desnivell: + 416 m >> Dificultat: Fàcil/moderat
Recorregut llarg: Distància: 8,62 km >> Desnivell: + 1.160 m >> Dificultat: Difícil
Recorregut curt: Sortida des de l’aparcament de Can Maçana, iniciem amb pujada en direcció al coll de Guirlo i agafem a la dreta el sender cap la canal de la Portella, un pas estret amb passos de grimpada sense exposició aèria, on cal fer servir les dues mans i els peus conjuntament per progressar, es una pendent amb bones preses de mans per aconseguir arribar al coll, aproximadament 50 metres, un cop dalt la portella gaudirem d’unes vistes espectaculars de la regió d’agulles i continuen per un camí fàcil fins el refugi Vicenç Barber, parada i seguim el camí ben fressat direcció al Coll del Pas dels Princeps, fem una aturada a la Font de l’Esllavissada abans d’arribar al Coll de Port, des d’aquest punt iniciem la baixada sense dificultats pel vessant Nord de la muntanya vigilant els trencalls, seguirem sempre en direcció a Can Massana deixant a l’esquerra el camí del Coll d’Agulles i a la dreta el camí que baixa cap a l’aparcament de la Plaça de Catalunya. Aviat passarem sota la Cadireta, seguint el camí tot passant pel coll de Guirlo arribem a Can Maçana.
En el recorregut llarg (opcional i voluntari) es farà per zones altes de la regió d’Agulles i Frares Encantats, on es trobarem passos amb cordes i cadenes per progressar i algun tram exposat. Només apte per persones experimentades. Cal portar arnés, casc i baga de seguretat.
Material: Aigua, esmorzar i dinar (excursió de tot el dia)
Sortida a les 7 h des de davant de l’Hotel Sabadell. Sortida en autocar.
Preu: Socis/es: 25€ >> soci@web i no socis/es: 32€.
Cal estar federat/ada o bé tramitar assegurança temporal obligatòria de dia.
Inscripcions obertes fins el 27/03 a ues.cat, app o presencialment a secretaria. Màxim 40 places.

Festa Major de la Ganyota
2025-03-29

Orientació.- Rogaine Almoster. Organitza Montsant
2025-03-30

Natura.- Retrobant l'Edèn: La Rierada
2025-03-30
La Reserva Natural Parcial de la Rierada-Can Balasc és una de les zones d’especial protecció del parc natural de Collserola pel seu alt valor biològic. Ho vam constatar en una sortida anterior al saltant de Can Bosquets, però ara anirem més enllà: fi ns a la cascada de la Rierada, ja a les envistes de Molins de Rei i el Papiol. Seguint aquest rierol d’aigua cristal·lina, sense notar el bullici metropolità, experimentarem la verdor exuberant i silent d’uns boscos de ribera que ens faran pensar en el nostre torrent de Colobrers.

Caminant pel Montsec
2025-04-01 08:00 - 2025-04-03 17:00
Tres dies d’excursionisme a cavall entre les comarques de La Noguera i el Pallars Jussà. Gaudirem de l’entorn de la serra del Montsec, dels seus rius i pantans, i ens allotjarem en un entorn privilegiat a tocar del pantà de Terradets (Hotel Terradets).
CONSULTA EL PROGRAMA

Senders Km0.- Font i viaducte de Can Ribes
2025-04-02 08:00 - 15:00
Font i viaducte de Can Ribes i pantà de Can Borrell
El juliol de 1911 va ser inaugurat el Casino de la Rabassada. Es va construir al costat de l’Hotel de la Rabassada de 1899. S’explica una història que alguns cataloguen de llegenda urbana i d’altres de real: Sembla que el casino tenia, a disposició dels seus clients, una petita habitació perquè, amb la discreció més gran del món, poguessin acabar amb la seva vida en cas d’haver perdut tota la seva fortuna. Es desconeix quantes persones van decidir acabar així després d’haver-se arruïnat. La sala de joc va ser tancada per imposició governativa l’any 1912 però les altres dependències (l’hotel, el restaurant i les atraccions) van seguir en funcionament fins a finals dels anys vint del segle XX. Avui dia costa imaginar l’explendor que va viure Collserola en aquella època, quan la burgesia barcelonina va posar en valor el gran potencial natural que oferia la muntanya. Fins i tot un tramvia pujava fins a la plaça de Vallvidrera des de la ciutat.
Les font de Can Ribes i de la Rabassada són testimonis quasi exclusius d’aquella època. El bosc i la natura s’han encarregat de fer la seva feina i l’hotel i el casino avui són unes ruïnes; del parc d’aventures que hi havia, gairebé no en queda res.
Sortida conjunta des de Sabadell amb FGC (2 zones)
Parc del Nord: 07:57 >> Sabadell Nord: 7:59 >> Creu Alta: 08.01 >> Plaça Major: 08:03 >> Can Feu-Gràcies: 08:04
També trobada a les 9 h del matí a l’estació superior del Funicular de Vallvidrera.
Distància: 13,30 km >> Desnivell: +235/-457 m >> Dificultat: Moderada
Hora aprox de finalització a Sant Cugat Centre: 14 h
Material: Aigua, esmorzar i roba adequada a les condicions climatològiques, i calçat per caminar per muntanya i farmacional personal.
Activitat gratuïta per a socis/es.
Els desplaçament fins al punt de sortida i retorn va càrrec de cada participant.

Mou-te, fes salut.- 'Benestar Físic i Emocional. Eines per viure en equilibri' (xerrada)
2025-04-03 19:00 - 20:30
Benestar Físic i Emocional. Eines per viure en equilibri.
En aquesta xerrada us convidem a conèixer què vol dir viure amb BENESTAR i us proporcionem algunes tècniques i estratègies, tant físiques com emocionals, que us ajudaran a viure en equilibri.
a càrrec de Montse Serra i Farràs, coach emocional, i Anna Tudela i Lora, terapeuta funcional i Gestalt.
A les 19 h, sala d’actes. Gratuït.
Xerrada en el marc de Mou-te, fes salut, caminada solidària que tindrà lloc el 6 d’abril, commemorant el Dia Mundial de l’Activitat Física.

Senders.- GR 1 sender històric: de Banyoles a Besalú
2025-04-05
En aquesta etapa podem observar els canvis en el paisatge pels que anem passant al llarg de tota la ruta, boscos frondosos i humits per la influencia de la serralada pirinenca. Aquest perfil muntanyenc es reforça amb l’entrada del sender a la vall de Bianya, envoltada de turons de roures, alzines i pi roig. Acabarem a la vila comtal de Besalú, de gran atractiu pel conjunt monumental medieval que conserva, obra declarada Bé Cultural d’interès Nacional.
Recorregut: Banyoles, Parc de la Draga, Mirador de la Torre del Rem, Ca n’Ordis, Usall, Can Malloles, Coves de Serinyà, Serinyà, Capella del Màrtirs, Can Roset, Can Gassies, Creu de Candell, Pont Vell, Besalú
Distància: 16,60 km >> Desnivell: +200/-225 m
Sortida a les 7 h, davant hotel Sabadell.

Natura.- El congost del riu Farfanya
2025-04-05
Descobreix l’ignot congost del riu Farfanya amb una ruta fascinant des d’Os de Balaguer, a la comarca de la Noguera, que ens durà a la misteriosa cova de Foric, habitada des del Neolític, i continuarà per la serra de la Guineu, amb panoràmiques espectaculars del Montsec, el Pirineu i la plana de Lleida. Havent dinat visitarem el monestir de Santa Maria de Bellpuig de les Avellanes (segle XII), veritable tresor medieval amb la seva església gòtica i el bell claustre romànic. Una jornada rodona!

Mou-te, fes salut (DMAF)
2025-04-06
Diumenge 6, Dia Mundial de l’Activitat Física, en mourem per fer salut i ens aixecarem davant el càncer, amb una caminada urbana de 6 km apta per tothom.
MOU-TE, FES SALUT és una jornada esportiva, social i solidària, organitzada conjuntament entre el Far i la UES i que té com a objectiu promoure els hàbits saludables com a mesura preventiva davant de les malalties, i en aquest cas, fent èmfasis a la prevenció contra el càncer, i amb la qual volem commemorar el Dia Mundial de l’Activitat Física.
Participa-hi!
Consulta tota la informació
Inscripcions

UES Inclusiva.- Ribatallada i la font de la Teula
2025-04-07 08:30 - 14:00
Sortides inclusives. Excursions amb persones amb discapacitat visual i auditiva.
Itinerari: La Plana del Pintor – camí del Ripoll – camí de Ribatllada – Sant Julià d’Altura – Can Deu
Distància: 10 km >> Desnivell: +/- 140 m
Hora i punt de trobada: Estació FGC Parc del Nord a la Plana del Pintor a les 8:30 h
Cal portar aigua, esmorzar, roba adequada a les condicions climatològiques, calçat per caminar per muntanya i 1 bastó de senderisme.. i ganes de fer de guies.,
Dinar social opcional al restaurant ‘Casa Paco’ (menú: 11,95€)

Presentació Espai La Mola i Akelarre Trail
2025-04-07 19:30 - 20:30
L’Espai La Mola vol ser un punt de trobada i un espai de difusió per activar i fomentar l’activitat i l’exercici físic a l’aire lliure i els esports de muntanya amb perspectiva de gènere (sense ser excloents, tothom suma), com a eina de salut, socialitzadora i integradora. També vol ser un espai on abordar i donar visibilitat a qüestions que afecten les dones o d’altres realitats que son compartides amb tothom com el fet de poder-nos moure, córrer o caminar amb seguretat i sense por. D’aquí en neix l’Akelarre Trail una cursa nocturna no competitiva amb la qual es vol reivindicar el dret a moure’s lliurement i sense por en qualsevol espai i moment. Inspirada en el concepte d’Akelarre com a trobada de dones, aquesta iniciativa vol visibilitzar una realitat que ens afecta a moltes.
El projecte i la cursa es presentarà el dilluns 7 d’abril a les 19:30 h a la sala d’actes.

Caminades saludables +60 (matinal).- La plana de Vilamajor
2025-04-08 08:00 - 14:00
La plana de Vilamajor (Vallès Oriental)
Ruta per la plana vallesana al voltant dels municipis de Sant Antoni i Sant Pere de Vilamajor,una extensa zona de conreu que s’estèn entre el Montseny i el riu Mogent.
Distància: 12,8 km >> Desnivell: 265 m
Sortida matinal en autocar.

Xerrades obertes sobre temes de muntanya.-El parc del Montnegre i el Corredor
2025-04-08 19:00 - 21:00
A càrrec de Jordina Grau Serra, tècnica d’ús públic al parc. Aquest parc, un dels més petits de Catalunya, amaga bonics racons. Hi trobem magnífics boscos, una rica fauna i una destacable vegetació. Els dos massissos ben diferenciats que el componen a més de la seva situació geogràfica, li donen un caràcter diferent per a fer-hi excel·lents excursions, sigui a peu, corrent o en bicicleta.
Virtual (zoom) a les 19 h

BTT.- Volta per la Vall del Ges (Osona)
2025-04-09
Dificultat: Moderada
Distància: 39 km >> Desnivell: + 850 m
Recorregut circular: Torelló, colònia tèxtil El Pelut, colònia tèxtil Borbonyà (Els Anglesos – Fabra&Coats), mirador Sot-Gran, Font- Santa, Bellmunt o ermita de Sant Roc, pont romànic La Riera, Santuari Puig Agut, vora Ter i Torelló (poden haver-hi variacions segons temps).
Lloc i hora de trobada: Restaurant el Triangle a Torelló (C. del Ter, 200, pol. ind. Mata-Bosch). A les 8:15 h. Sortida a les 9 h.
És obligatori portar casc, càmera de recanvi, manxa i eines bàsiques.
Cal estar federat/ada o tramitar una assegurança temporal FEEC de dia (5,90€).
Inscripcions del 27 de març al 7 d’abril.
Socis/es: 2€ // soci@web i no socis/es: 7€.
Màxim 15 places. Més informació a btt@ues.cat
Dinar (optatiu): Al mateix restaurant El Triangle. Preu menú 16/17 euros, que es pagaran in situ. Cal indicar si voleu dinar en el moment de fer la inscripció.

Casal d'Estiu 2025- Reunió informativa
2025-04-09 19:30 - 20:30

Conferència: Semblança familiar dels Feu i Olzina, senyors de la Torre d'en Feu
2025-04-10 19:00 - 20:30
SEMBLANÇA FAMILIAR DELS FEU I OLZINA, SENYORS DE LA TORRE D’EN FEU
Organitza: Associació Cultural Can Feu.
La conferència tractarà sobre la història de les dues nissagues propietàries de la Torre d’en Feu: els Feu, mercaders ennoblits de Barcelona del segle XVIII i dels Olzina, descendents dels Feu i terratinents, ennoblits i originaris de Cardona. Un repàs històric amb nombrosos detalls inèdits de la seva vida diària i poder econòmic.
Hi participen:
ALEIX GONZÁLEZ: Guia Turístic Oficial de Catalunya i fundador de l’Associació Cultural Can Feu. Aquest 2024 va publicar el tercer llibre sobre el castell: Can Feu i l’heràldica nobiliària.
ESTEVE CANYAMERES: Historiador i autor de nombrosos estudis sobre masos i genealogies del Vallès.

Muntanya.- Massís del Montgrí, Baix Empordà
2025-04-12
Sortirem a prop de la pedrera d’Ullà, seguirem el camí direcció nord, per pujar, per la cara sud, fins al cim del Puig Rodó. Baixarem fins al coll de Santa Caterina i ens dirigirem al Castell de Montgrí, d’obligada visita. Seguirem fins al coll de Garrigàs i d’aquí cap a l’ermita de Santa Caterina. Passarem per la urbanització Torre Vella i anirem cap la Torre Morratxa, amb bones vistes cap al sud de l’Estartit i la Gola del Ter. Baixarem per la cara nord fins al mirador del Cap de la Barra on podem admirar el mar i les properes illes Medes.
Distància: 15 km >> Desnivell: + 790 / -800 m >> Temps efectiu: 6 h. aprox >> Nivell de dificultat: Moderada
L’itinerari no té cap dificultat tècnica, ni un desnivell considerable. Així hi tot, és un terreny força pedregós que necessitarà atenció.
Material: Aigua, esmorzar i dinar (excursió de tot el dia)
Trobada a les 6:30 h a l’aparcament del Parc Catalunya, davant Club de Tenis.
Preu: Socis/es: 25€ >> soci@web i no socis/es: 32€ (inclou les despeses de cotxe compartit).
Cal estar federat/ada o bé tramitar assegurança temporal obligatòria de dia.
Inscripcions obertes fins el 10/04 a ues.cat, app o presencialment a secretaria. Màxim 20 places.
Reunió prèvia el dijous 10/04 a les 19 h a la UES.
Vocals sortida: Miquel Serra

Natura.- Baixant a mar pel riu Gaià i fins el bosc de Marquesa
2025-04-12
Seguint el riu Gaià des de prop del Catllar (Tarragonès) arribarem a mar, a l’Espai Natural Protegit de la Desembocadura del Gaià. Després seguirem el camí de ronda pel fascinant castell de Tamarit i l’excepcional bosc de la Marquesa, amb visita a la pedrera romana del Mèdol, per acabar a la platja Llarga de Tarragona.

La Ganyota.- Colònies de Setmana Santa
2025-04-12 - 2025-04-16
Colònies de Setmana Santa a La Garrotxa
Per a infants nascuts entre 2011 i 2018
Més informació:
https://laganyotaesplai.wordpress.com/inscripcions-colonies/

Sant Jordi
2025-04-23
Parada de Sant Jordi a la fira d’entitats
Ens trobareu a la Rambla, entre el carrers Jardí i Lacy.
Hi trobareu el llibre Excursions per conèixer el rodal de Sabadell, del qual ja anem per la 3a edició, i també altres llibres dels nostres socis.
De 9 a 21h

Marxa Nòrdica.- De Sant Miquel de Pineda a Amer
2025-04-26
Distància: 15,11 km >> Desnivell: Inapreciable
Sortida a les 7:30 del matí des de la Plaça de les Dones del Tèxtil.
Sortida amb autocar de tot el dia.
Cal portar esmorzar i dinar, aigua
Inscripcions a partir del dilluns 7 d’abril

Muntanya.- Circular a la Vall de Lord (Solsonès)
2025-04-26
Sortida circular que ens permetrà conèixer l’entorn de la vall del Lord, les roques conglomerades, els boscos de pins, alzines, roures i boixos. Iniciarem camí a Sant Serni del Grau, pujarem al cim cel Colader (1142), seguirem cap a la Tossa del Santuari, desgrimparem unes roques conglomerades.
Seguirem baixant fins arribar a la pista asfaltada i començar a pujar fins el santuari de Lord (1189), on a l’ombra dels arbres podem dinar. Prendrem direcció al Mal Pas (pas estret amb un passamà de corda) des d’on tornarem a enfilar fins el Pla de Sòbol, que ens oferirà unes vistes 360 espectaculars i ja iniciarem la tornada a Sant Serni seguin en baixada el GR7. Cal tenir la preparació física suficient per assumir el desnivell acumulat i per poder progressar sense dificultat per camins, corriols pocs fressats, pistes, una canal de baixada sense massa perill i un pas de corda.
Distància: 18 km >> Desnivell: +/ -1.200 m >> Temps efectiu: 8 h. aprox >> Nivell de dificultat: Moderada
Material: Aigua, esmorzar i dinar (excursió de tot el dia)
Trobada a les 6 h a l’aparcament del Parc Catalunya, davant Club de Tenis.
Preu: Socis/es: 23€ >> soci@web i no socis/es: 28€ (inclou les despeses de cotxe compartit).
Cal estar federat/ada o bé tramitar assegurança temporal obligatòria de dia.
Inscripcions obertes fins el 24/04 a ues.cat, app o presencialment a secretaria. Màxim 20 places.
Reunió prèvia el dijous 24/04 a les 19:30 h a la UES.
Vocals sortida: Montse Jiménez i Glòria Escapa

Orientació.- Copa Catalana al parc de l'Oreneta. Organitza COC
2025-04-26

Senders.- de la muntanya al mar: de Corçà a Sant Julià de Boada
2025-04-27
Aquesta etapa l’iniciem al poble de Corçà. Visitarem els pobles de Castell d’Empordà, Sant Martí de Llaneres, Canapost, Peratallada, Palau-sator, Fontclara i Sant Julià de Boada, en terres del Baix Empordà.
Distància: 15 km >> Desnivell: +75 m /-100 m de desnivell >> Dificultat: Fàcil
Sortida a les 7 del matí des la plaça Catalunya, davant l’Hotel Sabadell.
Sortida de tot el dia en autocar. Cal portar: esmorzar, dinar, bastons, calçat de muntanya i roba adient a les condicions climatòlogqiues.
Inscripcions del 7 al 27 d’abril.

Espeleologia.- Descoberta de l'espeleo: Cova freda de Collbató
2025-04-27
Sortida matinal de descoberta de l’espeleologia. En aquesta ocasió anirem a la cova Freda de Collbató, una cavitat càrstica del massís de Montserrat.
L’accés es fa per una porta de ferro que està oberta. L’entrada és estreta (1 m d’ample per 0,70 m d’alt) i parcialment obstruïda per blocs de pedra. L’interior està dividit en cinc cambres molt irregulars, situades a diferents nivells i unides per corredors i passos estrets. Té una longitud d’uns 50 m, una amplada d’uns 10 m i un alçària d’entre 50 i 70 m. És fosca i humida.
L’objectiu és gaudir de la cavitat i les formacions que es troben al seu interior. Us hi esperem!!

Desnivell i recorregut (de l’avenc):
232 m de recorregut

Temps efectiu:
3 hores

Nivell de dificultat:
Apte per a tots els públics, grans i petits. No apta per a persones amb claustrofòbia.

Material:
Casc i frontal (amb bateries o piles de recanvi) i roba per embrutar. Aigua i alguna cosa per picar.

Hora de trobada:
09:30h

Lloc de trobada:
Pàrquing de les Coves del Salnitre de Collbató
https://maps.app.goo.gl/at5HVH95dYVYJoxW9

Nombre de places:
12

Preu inscripció socis i soci@web:
2€ (cal estar federat, si no ho esteu, podeu optar a l’assegurança d’un dia amb un cost addicional de + 5,80€)

Preu inscripció no socis:
3€ (cal estar federat, si no ho esteu, podeu optar a l’assegurança d’un dia amb un cost addicional de + 5,80€)

El desplaçament fins al punt de trobada és en cotxes particulars. Si algú no té possibilitat de transport fins al lloc de trobada, ens ho dieu i ens organitzem.

El divendres anterior a la sortida es farà un grup de whatsapp per informar sobre l’organització i logística de la sortida.

Per qualsevol dubte podeu escriure’ns al mail
espeleoclub@ues.cat

Joves.- Sant Salvador de les Espases i Puig Cendrós
2025-04-27
Ruta circular des d’Olesa de Montserrat per fer dos cims del repte dels 100 cims Puig Cendrós i Sant Salvador de les Espases i gaudir d’una bona vista del vessant est del Massís de Montserrat.
Distància: 14 km >> Desnivell: +/- 800m >> Temps efectiu: 5/6 hores >> Dificultat: moderada
Material: Calçat de muntanya còmode, roba de muntanya, aigua, esmorzar, dinar i bastons (opcional).
Trobada a les 8 h a l’aparcament de la plaça de les Dones del Tèxtil. Sortida en cotxes compartits.
Sortida per a joves de 18 a 35 anys

La Ganyota.- Reunió informativa campament juliol 2025
2025-04-28 19:30 - 20:30
Reunió informativa campament La Ganyota, que tindrà lloc del 6 al 13 de juliol al pla de Campllong a Meranges (La Cerdanya).
A les 19:30 h a la sala d’actes. Reunió adreçada a famílies.
